CELEX: 32015R0374
Language: sl
Date: 2015-03-06 00:00:00
Title: Uredba Sveta (EU) 2015/374 z dne 6. marca 2015 o spremembi Uredbe (EU) št. 204/2011 o omejevalnih ukrepih glede na razmere v Libiji

7.3.2015   
            
            
               SL
            
            
               Uradni list Evropske unije
            
            
               L 64/8
            
         UREDBA SVETA (EU) 2015/374
   z dne 6. marca 2015
   o spremembi Uredbe (EU) št. 204/2011 o omejevalnih ukrepih glede na razmere v Libiji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta 2011/137/SZVP z dne 28. februarja 2011 o omejevalnih ukrepih zaradi razmer v Libiji (1),
   ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba Sveta (EU) št. 204/2011 (2) uveljavlja nekatere ukrepe, določene v Sklepu 2011/137/SZVP.
            
         
               (2)
            
            
               Varnostni svet Združenih narodov je 27. avgusta 2014 sprejel Resolucijo (VSZN) 2174 (2014), s katero je razširil obseg ukrepov zamrznitve sredstev iz odstavka 22 RVSZN 1970 (2011) in odstavka 23 RVSZN 1973 (2011).
            
         
               (3)
            
            
               Svet je 20. oktobra 2014 sprejel Sklep 2014/727/SZVP (3) v skladu z RVSZN 2174 (2014), ki omogoča uvrstitev oseb in subjektov na seznam v obsegu Priloge III k Sklepu 2011/137/SZVP, kot jih je na seznam uvrstil Odbor za sankcije. V Sklepu (SZVP) 2015/382 (4) se je Svet odločil razširiti obseg dodatnih meril na osebe in subjekte, ki niso na seznamu Odbora za sankcije, vendar izpolnjujejo ista merila.
            
         
               (4)
            
            
               Ta sprememba spada na področje uporabe Pogodbe, zato je za njeno izvajanje potreben regulativni ukrep na ravni Unije predvsem zaradi zagotovitve, da jo bodo gospodarski subjekti v vseh državah članicah enotno uporabljali.
            
         
               (5)
            
            
               Uredbo (EU) št. 204/2011 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Člen 6(2) Uredbe (EU) št. 204/2011 se nadomesti z naslednjim:
   
      „2.   Priloga III zajema fizične ali pravne osebe, subjekte in organe, ki niso navedeni v Prilogi II:
      
                  (a)
               
               
                  ki so udeleženi ali vpleteni pri odrejanju, nadzorovanju ali drugačnem usmerjanju kršitev človekovih pravic prebivalstva Libije, tudi tako, da v nasprotju z mednarodnim pravom sodelujejo ali so udeleženi pri načrtovanju, poveljevanju, ukazovanju ali izvajanju napadov, vključno z zračnimi napadi, na civilno prebivalstvo in objekte,
               
            
                  (b)
               
               
                  ki so kršili določbe RVSZN 1970 (2011) ali RVSZN 1973 (2011) ali pa te uredbe ali so pri teh kršitvah sodelovali,
               
            
                  (c)
               
               
                  ki so udeleženi ali pomagajo pri dejanjih, ki ogrožajo mir, stabilnost ali varnost Libije ali ovirajo ali spodkopavajo uspešno dokončanje njene politične tranzicije, tudi z:
                  
                              (i)
                           
                           
                              načrtovanjem, vodenjem ali izvajanjem dejanj, s katerimi se krši veljavno mednarodno pravo v zvezi s človekovimi pravicami ali mednarodno humanitarno pravo ali s katerimi se zlorabljajo človekove pravice v Libiji;
                           
                        
                              (ii)
                           
                           
                              načrtovanjem, vodenjem ali izvajanjem napadov na katero koli letališče, postajo ali pristanišče v Libiji ali na libijsko državno institucijo ali objekt ali na katero koli tuje predstavništvo v Libiji;
                           
                        
                              (iii)
                           
                           
                              podporo oboroženim skupinam ali kriminalnim združbam z nezakonitim izkoriščanjem surove nafte ali drugih naravnih virov v Libiji; ali
                           
                        
            
                  (d)
               
               
                  ki delujejo za fizične in pravne osebe, subjekte ali organe iz priloge II ali III ali v njihovem imenu ali pod njihovim vodstvom, ali za fizične in pravne osebe, subjekte ali organe v njihovi lasti ali pod njihovim nadzorom.“
               
            
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. marca 2015
      
         
            Za Svet
         
         
            Predsednik
         
         K. GERHARDS
      
   
   
      (1)  UL L 58, 3.3.2011, str. 53.
   
      (2)  Uredba Sveta (EU) št. 204/2011 z dne 2. marca 2011 o omejevalnih ukrepih glede na razmere v Libiji (UL L 58, 3.3.2011, str. 1).
   
      (3)  Sklep Sveta 2014/727/SZVP z dne 20. oktobra 2014 o spremembi Sklepa 2011/137/SZVP o omejevalnih ukrepih zaradi razmer v Libiji (UL L 301, 21.10.2014, str. 30).
   
      (4)  Sklep Sveta (SZVP) 2015/382 z dne 6. marca 2015 o spremembi Sklepa 2011/137/SZVP o omejevalnih ukrepih zaradi razmer v Libiji (Glej stran 38 tega Uradnega lista).